Rikunarita-ORG/Wikinium huggingface dataset:
# Ocupa de Nion

La **ocupa aliada de Nion** a la fini de la Gera Mundal Du ia es gidada per Douglas MacArthur, la Comandor Suprema de la Potias Aliada, con la suporta de la Comunia Brites. Nonsimil a la ocupa de Dutxland, la Uni Soviet no ia es permeteda a influe Nion. Esta presentia stranjer ia es la ves prima en istoria cuando Nion ia es ocupada par un potia stranjer. Lo ia cambia la pais a un democratia parlamental cual ia recorda la consernas xef de la *New Deal* (Trata Nova) en la desenio de 1930. La ocupa ia dura ofisial asta 8 setembre 1951 (ma real asta 18 april 1952) e ia fini con la Trata de Pas de San Francisco.
# Alfabeta latina

Un sita en latina
La **alfabeta latina** (ance nomida la **alfabeta roman**) es la alfabeta la plu comun en la mundo.

Sua orijina es en la scrive de la romanes per sua lingua latina, e lo ia estende a tra Europa e partes de Asia e Africa con la Impero Roman. La alfabeta ia ateni ance la poplas germanica e celta, e alga poplas slavica. Cuando la europeanes ia concista e coloni partes de Africa e Asia, e tota de la Americas, los ia trae ance sua linguas e alfabetas.

La alfabeta latina es derivada de la alfabeta elinica. Lo es partal influeda par alfabetas simil, ance derivada de la elinica, usada par otra poplas de Italia. La plu influente de estas ia es la alfabeta etrusca.

La romanes ia usa C per la sona de *capa* (κ), e ia crea G per la sona de *gama* (γ). Los ia ajunta ance la leteras K, Y, e Z per transcrive testos elinica. Plu tarda, on ia ajunta J e U, per distingui la vocales I/U de la consonantes J/V. La letera W ia es introduida par la engleses en la Eda Media.

Ance en la Eda Media, monces ia usa formas plu simple e peti per copia la biblia e otra testos. La formas ia deveni la leteras minor de la alfabeta latina moderna, e la leteras orijinal ia deveni sola usada per la leteras major.

La alfabeta intera:

**A B C D E F G H I J K L M N O P Q R S T U V W X Y Za b c d e f g h i j k l m n o p q r s t u v w x y z**
La nomes de acel leteras en elefen es *a, be, ce, de, e, ef, ge, hax, i, je, ka, el, em, en, o, pe, qua, er, es, te, u, ve, wa, ex, ya, ze*.

Elefen no usa K, Q, W, o Y estra alga nomes propre.

Otra linguas no usa tota de la leteras. Los ajunta ance varias de leteras o usa sinietas (como ´, `, ¨, e otras) per indica sonas cual no es representada par la alfabeta latina simple.

Esemplos de leteras usada par alga linguas:

 **æ ɓ ç đ ɛ ǝ ı ł ŋ ɲ ø ɔ œ ş ß ʌ ȥ þ ƿ ð Ɂ ĳ**
Esemplos de la usa de sinietas par alga linguas:

**á à â ä ã å ć ĉ č ĝ ğ ǧ ĵ ḷ ṃ ñ ṇ ř ṛ ś ŝ š ș ź ẑ ž**
# Linguas xines

Mapa de la "dialetos" de xines (nota: la areas en jala lejera es uigur (ueste), mongol (norde), e tibetan (sude-ueste)
La **linguas xines** (o sinitica) es plu coreta un familia o grupo de linguas relatada, desendentes de un lingua, xines vea, parlada par la hanes de Xina norde. La familia es un de la du ramos de la familia linguas xinotibetan. Sirca un sinci de la popla de la mundo – 1200 milion – parla alga forma de xines per sua lingua nativa. La plu de linguistes crede ce on ave sirca 10 "dialetos" de xines, con putong (o mandarin) como la plu grande, con sirca 850 milion persones.

Putong es la forma usada per un "lingua franca" en Xina, e la model es la dialeto parlada en Beijing. Putong es ance un de la ses linguas ofisial de la Nasiones Unida. Guangdong (o cantones), con 80 milion parlores, es ance importante, e es un de la linguas ofisial de Hongkong e Macau.

La linguas xines difere en multe modos, ma tota ave tonos, un gramatica analisal, e parolas corta. Los ave ance un forma de scrive – la scrive xines (o 漢字 / 汉字 *Handzi*), cual es un sistem de sinias cual representa cosas, ideas e sonas.

La linguas en la familia xines es:

* Putong (o mandarin) 北方话 / 北方話 o 官話 / 官话 (c. 800 milion)
* U 吳/吴 (c. 90 milion)
* Guangdong (Cantones o Yue) 粵 / 粤, (c. 80 milion)
* Min 閩 / 闽 (c. 50 milion)
* Jin 晉 / 晋 (simile a Putong, c. 45 milion)
* Xiang 湘, (c. 35 milion)
* Haca 客家 o 客, (c. 35 milion)
* Gan 贛 / 赣, (c. 20 milion)
* Hui 徽 (simile a U, c. 3.2 milion)
* Ping 平話 / 平话 (simile a Guangdong, c. 200,000)

## Vide ance

* Xines (gramatica)
# Kyoto

| **Kyoto** |
| --- |
|

|  |  |
| --- | --- |
|  |  |

 |
|  |
| Pais | Nion |
| Rejion | Kansai |
| Area | 827.83 km² |
| Popla | 1 445 648 ab. (2023) |
| Densia | 1.746 abitores/km² |
|  |

**Kyoto**(京都市) es un site en Nion. En la anio 2023, lo ia ave 1.5 milion abitores. La area de la site es 827 cilometres cuadrida.

*

## Lias esterne

* Wikimedia Commons – fotos de stradas e canales
* Paje ofisial de la Governa de Kyoto
# Tokyo

| **Tokyo** |
| --- |
|

|  |  |
| --- | --- |
|  |  |

 |
|  |
| Pais | Nion |
| Rejion | Kantō |
| Area | 2,194.07 km² |
| Popla | 13 960 236 ab. (2021) |
| Densia | 6.363 abitores/km² |
|  |

**Tokyo** es la capital de Nion. La site es situada en la sentro de Nion sur la isola Honxu en la prefetia Kantō.

Tokyo ia ave 13 960 236 abitores en 2021. La area de Tokyo es 2,194.07 km².

Tokyo es la sentro political, cultural e economial. Lo es la seja de governa nasional e de la emporer de Nion.

## Istoria

Tokyo ia developa se de la vila de pexores Edo. Ena la anio 1863 la nom de la site ia es cambiada a Tokyo cual sinifia capital este.

## Sporte

En Tokyo ia aveni la Juas Olimpial de estate 1964 e la Juas Olimpial de estate de 2020 ia es projeta en la capital de Nion, ma ia es retardada par causa pandemica Corona.

La sentro de Tokyo

|  | Sites capital de Asia |
| --- | --- |
| Abu Dabi | Aman | Ancara | Astana | Axgabat | Bacu | Bagdad | Bandar Seri Begawan | Bangcoc | Beijing | Berut | Bixcec | Catmandu | Colombo | Cuait | Daca | Dili | Dimashq | Djacarta | Doa | Duxanbe | Hanoi | Ierevan | Ieruxalim | Islamabad | Kabul | Kualalampur | Male | Manama | Manila | Muscat | Nicosia | Nova Deli | Pnompen | Pyongyang | Rangun | Riad | Sana | Seoul | Singapor | Taipe | Taxcent | Tbilisi | Teran | Timpu | Tokyo | Ulan Bator | Vientian |
# Mongol (lingua)

Pasto en la provinse Arhangai en Mongol
Distribui de parlores de mongol e sua relatas, con un indica (la linia orania) de la estende de la Impero Mongol
La **lingua mongol** (en mongol: ᠮᠣᠩᠭᠣᠯ ᠬᠡᠯᠡ, en cirilica mongol: монгол хэл, "mongol hel (o khel)") es la lingua ofisial de Mongol e la lingua parlada la plu vasta e plu bon conoseda. La cuantia de parlores en tota sua dialetos es sirca 5.2 milion, incluinte la majoria clar de abitores de Mongol e multe de la abitores de la Rejion Autonom de Mongol Interna (un parte de Xina). En Mongol, la dialeto *halha* (o *khalkha*), scriveda en cirilica (e en la afabeta latina per sur la rede sosial) es dominante, e cuando en Mongol Interna, la dialetos es plu diversa e es scriveda en la scrive mongol. Alga linguistes clasi alga otra linguas mongolica, como buriat (lingua) e oirat (lingua), como dialetos de mongol, ma la plu vide los como linguas autonom.

Mongol ave armonia de vocales e un strutur de silabas plu complicada ca otra linguas mongolica, e permete grupos de cual plu como tre consonantes a la fini de un silaba. Lo es un lingua aglutinante tipal cual depende de cadenas de sufisas en la dominas verbal e nomal. An si lo ave un ordina de parolas funda - sujesto-ojeto-verbo - la ordina entre formulas nomin es alga libre, e roles gramatical es indicada par un sistem de sirca oto casos gramatical. Verbos es marcada per vose (sinco de los), aspeta, tempo, e modos (incluinte un modo de validia). En liante de frases, un rol spesial es donada a converbos, pd verbos cual funsiona como sujuntas.

Mongol moderne ia evolui de mongol media, la lingua parlada en la Impero Mongol de la sentenios 13 e 14. En la cambia, un desloca major en la sistem de armonia de vocales ia aveni, vocales longa ia developa, e la sistem de casos ia cambia alga, e la sistem de verbos ia es restruturida. Mongol es relatada a la lingua estinguida, hitan (o khitan). Linguistes ia pensa ce Mongol es relatada a la linguas turcica, linguas tungusica, japanes, e corean, ma esta idea es aora desusada. Leteratur mongol es bon atestada en la forma scriveda de la sentenio 13, ma lo ave ance presedentes plu temprana en la leteratur de la popla hitan e otra poplas xianbei. La Inscrive de Huis Tolgoi, de sirca 630 ec, es la testo plu vea en un lingua mongolica.
# Alfabeta itiopian

**La alfabeta itiopan** es ance clamada la alfabeta ge'ez. El es un alfabeta cuasi-completa developada orijinal per scrive ge'ez, un lingua semitica de la familia de linguas afroasiatica. El es usada oji per multe linguas de Itiopia.

La consonantes:

|  | h | l | ḥ | m | ś | r | s | ḳ | b | t | ḫ | n | ʾ |
| --- | --- | --- | --- | --- | --- | --- | --- | --- | --- | --- | --- | --- | --- |
| Geʽez | ሀ | ለ | ሐ | መ | ሠ | ረ | ሰ | ቀ | በ | ተ | ኀ | ነ | አ |

|  | k | w | ʿ | z | y | d | g | ṭ | p̣ | ṣ | ṣ́ | f | p |
| --- | --- | --- | --- | --- | --- | --- | --- | --- | --- | --- | --- | --- | --- |
| Geʽez | ከ | ወ | ዐ | ዘ | የ | ደ | ገ | ጠ | ጰ | ጸ | ፀ | ፈ | ፐ |

La vocales es indicada par la ajunta de sinias peti a la letera. A su es un esemplo usante la consonante "b". Otra consonantes es simil, ma variada per ajusta a la forma de la letera.

|   |  | u | i | a | e | ə | o | wa |
| --- | --- | --- | --- | --- | --- | --- | --- | --- |
| Bet | b | በ | ቡ | ቢ | ባ | ቤ | ብ | ቦ | ቧ |

Un esemplo (Jenesi 29.11–16 en Ge’ez):

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |
# Kurrent

La leteras de Kurrent
Un carta per la teatre Bielsko-Biała, de 1905
Un esemplo de la scrive Sütterlin
**Kurrent** es un forma vea de scrive corente per deutx (e a veses dansce), fundida sur la scrive corente de la eda medieval tarde. Tra la istoria de sua usa a la parte prima de la sentenio 20, multe leteras ia evolui formas variante. Scrivores deutx ia usa Kurrent, ma ance scrive corente engles, dependente de situa.

"Sütterlin" es un scrive moderne fundida sur Kurrent cual ave leteras simplida e desendentes vertical. Lo ia es developada en 1911 e enseniada en tota scolas deutx como la scrive prima de 1935 a la comensa de janero 1941. Alora, lo ia es sustituida par "deutsche Normalschrift" (scrive deutx normal).
# Lutra de mar

Un lutra de mar
Un otra lutra de mar
Un fema con sua enfante sur sua peto
La **lutra de mar** (*Enhydra lutris*) es un mamal maral nativa a la costas de la norde e este de Mar Pasifica norde. Adultes pesa entre 14 e 45 kg. Los es la membros la plu pesosa de la familia de mustelas. Los es entre 1.2 a 1.5 metres, con femes plu peti ca mases.

La lutras de mar es diurna. Los ave un periodo de foraje e come en la matina, de un ora ante la leva de sol, e alora reposa o dormi a mediadia. Foraje recomensa per alga oras pos mediadia e redui ante cade de sol, e un periodo tre de foraje pote aveni sirca medianote. Femas e enfantes tende a come a note. Los foraje sirca 24% a 60% de sua dia, dependente de la dispone de comedas en la area.

Lutras de mar come plu ca 100 spesies de preda. En la parte la plu grande de sua estende, sua dieta es composada de un varia de nonvertebratos, incluinte erisos de mar, vermes spesa, bivalvos, mules, abalones, otra moluscos, crustaseos, e caracoles. La grandia de sua predas estende de lapas peti e polpos. En alga areas norde, pex es ance comeda. La lutras de mar usa rocas cuando foraje e donce es un de un peti parte de mamales cual usa utiles.

Lutras de mar spende multe de sua dia ordina se, cual es composada de la limpi la pelo, desmarania nodas, estra pelo nonfisada, frota la pelo per presa la acua a via, e sofla aira en la pelo. An si esta atas pare como rasca, en realia los no ave piolios o otra parasitos en la pelo.

An tal cada adulte e joven autonom foraje solitar, lutras de mar tende reposa con lunlotra en grupos de la mesma seso, nomida balsas. Balsas tipal conteni 10 a 100 individuas. La plu grande sempre videda ia conteni plu ca 2000. Per evita vaga a via a mar cuando reposante e comente, lutras de mar pote envolve se en fuca.

Lutras de mar es polijinie. Ma lias tempora du duples per un periodo corta entre la estro de la fema. Copula aveni en la acua e pote es alga violente, con la mas morde la beco o teni la fema su acua. Per sua grandia, la oso de penis de la mas es multe grande de 150 mm de longia e 15 mm a la basa.

Paris aveni tra la anio, con culminas entre maio e junio en la grupos norde, e entre janero e marto en la grupos sude. Jesta es de 4 a 12 menses, car la spesies es capas de retarda implanta. Pari aveni en la acua e produi tipal un sola enfante, de 1.4 a 2.3 kg.
# Turces (lingua)

| **Turces** Türkçe |
| --- |
| **Parlada en:** | Turcia, Cipros Norde, Cipros |
| **Area:** |  |
| **Tota parlores:** | 88 milion |
| **Familia:** | Linguas turc |
| State ofisial |
| **Lingua ofisial de:** | Turcia e Cipros Norde |
| **Regulada par:** | Sosia de la Lingua Turces |
| Sifras |
| **ISO 639-1:** | tr |
| **ISO 639-2:** | tur |
| **ISO 639-3:** |  |
| **SIL:** |  |
| Mapa |
|  Locas do la turces es parlada |
| Vide ance: Lingua – Lista de linguas |

**Turces** (**Türkçe**) es la lingua la plu usada de la linguas turcica, e la lingua ofisial de Turcia e Cipros Norde.

## Gramatica

Turces ave un strutur combinante, en ce sola un 'parola' pote sinia un conseta ce esije plu ce un parola en otra linguas. Per esemplo:

* Me bevi - İçiyorum.
* La persones ci bevi - İçenler
* La persones ci no bevi - İçmeyenler
* La persones ci no va bevi - İçmeyecekler
* Nos no va bevi. - İçmeyeceğiz.

Turces ave armonia de vocales. Per esemplo, per crea demandas de si o no, turces usa **mi**, ma la **i** sona cambia con la parola ce veni ante. Do, pos **var** (es/esiste), un parola con **a**, **mi** cambia a **mı** per ce la **ı** sona conveni con a. Ma pos **yok** (no es/no esiste), **mi** cambia a **mu**.
Donce:

* x var mı? - Es ce es x?
* x yok mu? - Es ce no es x?

### Vocabulos

La plu parolas en turces es nativa a la lingua, ma turces ave miles de parolas cual veni de la linguas arabi e franses. Parolas de franses cual un parlor de elefen pote reconose inclui **tren** (tren), **bilet** (bileta), **pratik** (pratica), e **kültür** (cultur).

### Pronomes

* Ben - me
* Sen - tu (nonformal, singular)
* Siz - vos/tu (formal o plural)
* Biz - nos
* O - el
* Onlar - los
# Brune

|  |
| --- |
| **Stato de Brune Sarussalam بروني دارالسلام *Negara Brunei Darussalam |
|  |  |
|  |
| **Informa jeneral** |
| Capital: | Bandar Seri Begawan |
| Lingua ofisial: | Malaian |
| **Dirije** |
| Governa: |  |
| - Xef de stato: | Hassanal Bolciah |
| - Xef de governa: |  |
| **Otras** |
| Area: | 5,770 km² |
| Popla: | 374,577 |
| Densia: |  |
| PIB: |  |
| Mone: | Dolar de Brune (BND) |
| Zona de ora: | +8 |
| Numero de telefon: | +673 |
| Interede: |  |
|  |

**Brune** es un pais en Asia. La capital es Bandar Seri Begawan. La area es sirca 5 770 cilometres cuadrida e la cuantia de abitores, en la anio 2007, ia es sirca 374 577 persones. La lingua major es malai.

En la apico de la Impero de Brune, la sultan Bolkiah ia ave controla sur la plu parte de Borneo, incluinte lo ce oji es Sarawak e Sabah, como ance la arcipelago Sulu, Seludong (oji Manila), e la isolas a fronte a la apico norde-ueste de Borneo. La stato ia es visitada par la mision espaniol de Magellan en 1521 e ia luta contra espania en la Gera de Castelia de 1578.

En la sentenio 19 ia comensa la declina de la Impero de Brunei. La sultania ia dona Sarawak a James Brooke e ia nomi el Raja Blanca. Lo ance ia dona Sabah a la *British North Borneo Chartered Company*. En 1888, Brune ia deveni un protejoria brites. A pos la ocupa nion en la Gera Mundal Du, en 1959 un constituida nova ia es scriveda. En 1962, un revolta peti contra la re ia es finida con aida de la brites.

Brune ia oteni sua nondepende de Rena Unida en 1 janero 1984. La crese economial en la anios 1990 e 2000, con un produi interna bruta aumentante 56% de 1999 a 2008, ia cambia Brune en un pais industrida. Lo ia developa ricia de sua campos de petrolio e gas.

## Governa

La sistem political de Brune es governada par un constituida e la tradision nasional de la monarcia muslim melaiu, la conseta de *Melayu Islam Beraja* (MIB). La tre composantes de MIB es la cultur melaiu, la relijio muslim e la lege comun brites, an si la xaria sustitui lo a veses. Brune ave un parlamento ma no ave elejes. La ultima ia aveni en 1962.

## Jeografia

Brune ave cuatro distritos (*daerahs*) e 38 sudistritos (*mukims*)

|  |  |  |  |  |
| --- | --- | --- | --- | --- |
| No. | Distrito | Capital | Cuantia de abitores (2011) | Area (km2) |
| 1. | Belait | Kuala Belait | 60,744 | 2,724 |
| 2. | Brunei-Muara | Bandar Seri Begawan | 279,924 | 571 |
| 3. | Temburong | Pekan Bangar | 8,852 | 1,304 |
| 4. | Tutong | Pekan Tutong | 43,852 | 1,166 |
# Transcrive de xines

Per transcrive xines, usa la formas de Pinyin, normal sin diacriticas per tonos.

Nota ce alga leteras ave sonas no como en elefen (nota ce esta corespondes no es esata). Si on pote recorda estas, on pote pronunsia parolas *cuasi* coreta:

* c = elefen ts
* z = elefen dz
* sh, x = elefen x (engles sh)
* ch, q = elefen tx (engles ch)
* zh, j = elefen dj (engles j)

**Un otra modo de transcrive xines** es per simpli pinyin par usa sola la alfabeta elefen. La transcrive simple cual difere de pinyin ave un stela (\*). Lo pote es usada per descrive la pronunsia sin usa AFI.

|  |  |  |  |
| --- | --- | --- | --- |
| Wade-Giles | Pinyin | Pronunsia | Transcrive simple |
| p’ | p | ph | p- |
| p | b | entre b e p | b- |
| t’ | t | th | t- |
| t | d | entre d e t | d- |
| k’ | k | kh | c-\* |
| k | g | entre g e k | g- |
|  |  |  |  |
| ts’ | c | ts (ci pron. tsss) | ts-\* |
| ch’ | ch | txh (retral; chi pron. chü) | tx-\* |
| j’ | q | entre tx e tsy (dental; sola ante i) | tsi-\* |
| ts | z | dz (zi pron dzzz) | dz-\* |
| ch | zh | entre djh e txh (retral; zhi pron. zhü) | dj-\* |
| j | j | entre dj e dzy (dental; sola ante i) | dzi-\* |
| s | s | s (si pron. sss) | s- |
| sh | sh | x (retral; shi pron. shü) | x-\* |
| hs | x | entre x e sy (dental; sola ante i) | si-\* |
|  |  |  |  |
| tz’u | ci | tsss | tss\* |
| szu,ssu | si | sss | ss |
| tzu | zi | dzzz | dzz\* |
| erh | er | rrr | rr |
|  |  |  |
| w | w | w (wu pron. u) | u-\* |
| y | y | y (yi pron. i) | i-\* |
|  |  |  |  |
| l | l | l | l- |
| j | r | r~j (sola ante i) | r- |
|  |  |  |  |
| m | m | m | m |
| n | n | n | n |
| ng | ng | ng | ng |
|  |  |  |  |
| h | h | h | h- |
|  |  |  |  |
| a | a | a | a |
| e | e | e corta, o como a en engles "ago" | e |
| i | i | i | i |
| o | o | o | o |
| u, ü | u | u (pron. como deutx ü pos c, j, q, x, e y) | u |
|  |  |  |  |
| ai | ai | ai | ai |
| ao | ao | au | au\* |
| ei | ei | ei | ei |
| ou | ou | ou | ou |

Nota ce la pronunsias es plu complicada ca esta resoma sujesta. per esemplo:

* e, en, eng - plu como [ə,ən,əŋ]
* er - plu como ar
* ian - plu como ien [jɛn]
* ong - plu como ung [ʊŋ]
* ui - plu como ue [we]
* un - plu como uan [wʌn]
* üan - plu como üen [yɛn]

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |
# Incheon

Incheon
**Incheon** (인천시, 仁川市, pronunsiada Intxeon) es un site grande en Corea Sude, prosima a la capital Seoul. En 2005 el ia ave un cuantia de popla de 2,628,000. Incheon usa la mesma sistem de metro como Seoul, e es un parte de la area de la capital. La plu grande airoporto en la pais es locada en Incheon, e tota persones ci va vade a Seoul de esterna la pais usa el, con un bus de 45-60 minutos a la sentro de la site.

## Lias esterna

* Paje de la governa de Incheon
* Galbijim Wiki paje supra Incheon
* Wikitravel paje supra Incheon

| Sites major en Corea Sude |  |
| --- | --- |
|
Busan |
Daegu |
Daejeon |
Gwangju |
Incheon |
Seoul |
Ulsan | |
# Alfabeta palmira

La ruinas de Palmira
La **alfabeta palmira** ia es un alfabeta antica usada per scrive un dialeto de arami en la site Palmira (oji: Tadmur, en la deserto de Suri sentral). La alfabeta ia es derivada de varias corente de la alfabeta arami, ma un forma noncorente ia es usada per monumentos. Lo ia es usada entre 100 aec e 300 ec. La enscrive la plu vea es de 44 aec. La enscrive final survivente es de 274 ce, du anios pos cuando Palmira ia es sacada par Imperor Aurelian de Roma, cual marca la fini de la Impero Palmira. La usa de la lingua e scrive de Palmira ia declina, recambiada par elinica e latina.
# Linguas slavica

Linguas slavica en verde oscur.
La **linguas slavica** es un su-familia de la familia de linguas indo-european. Esta linguas es trovada en Europa este (Polsca, Txesco, Slovensco, Ucraina, Bielarus, Rusia, Slovenia, Corvatsca, Bosnia, Serbia, Macedonia Norde, e Balgaria) e en partes de nasiones prosima. No incluinte es Magiar (con un lingua uralica) e Romania (con un lingua romanica).

La linguas slavica es partida a tre ramos major, con plu su-ramos:

* **Slavica este**, incluinte rusce, ucrainsce e bielarusce.
* **Slavice ueste**, incluinte...
	+ Txesce e slovensce,
	+ Sorbsce alta e basa (linguas minor en Deutxland),
	+ Polsce, pomeranian/caxubian, e polabian (estinguida).
* **Slavica sude**, incluinte...
	+ Slavica sude-ueste, incluinte slovenian e la linguas bosnian, corvatsce e serbsce (dialetos un de la otra),
	+ Slavica sude-este, incluinte balgarsce e macedonsce.

La plu vea forma de slavica como un lingua de leteratur ia es slavonica vea de eglesa. Un forma moderna de esta lingua es medjusloviansce (interslavica).